b'\n_START_ARTICLE_\nRus\xc5\xb3 animacijos istorija\n_START_SECTION_\nPrad\xc5\xbeia\n_START_PARAGRAPH_\nPirmasis animatorius Rusijoje buvo Aleksandras \xc5\xa0irijavas (Aleksander Shiryayev), pagrindinis Imperatori\xc5\xa1kojo Rusijos Baleto \xc5\xa1ok\xc4\x97jas, taip pat baleto mokytojas bei choreografas. 1906 \xe2\x80\x93 1909 metais jis suk\xc5\xabr\xc4\x97 kelet\xc4\x85 novatori\xc5\xa1k\xc5\xb3 baleto film\xc5\xb3 pasitelkdamas l\xc4\x97les marionetes. Filmus \xc5\xa0irijavas parod\xc4\x97 tik keliems \xc5\xbemon\xc4\x97ms, ir jie buvo u\xc5\xbemir\xc5\xa1ti iki pat 1995 m._NEWLINE__NEWLINE_Antrasis \xc5\xbemogus Rusijoje, savamoksli\xc5\xa1kai k\xc5\xabr\xc4\x99s animacij\xc4\x85, buvo lenk\xc5\xb3 kilm\xc4\x97s Ladislas Starevi\xc4\x8d (Ladislas Starevich), taip pat \xc5\xbeinomas kaip Vladislavas Starevi\xc4\x8d (Wladyslaw Starewicz). B\xc5\xabdamas kvalifikuotas biologas, jis \xc4\x97m\xc4\x97 kurti animacinius filmus su balzamuotais vabzd\xc5\xbeiais. Filmukai buvo kuriami \xc5\xa1viet\xc4\x97ji\xc5\xa1kais tikslais, ta\xc4\x8diau greitai L.Starevi\xc4\x8d suprato, kad jo darbai yra nenugin\xc4\x8dijamas stop-motion technikos pavyzdys ir susidom\xc4\x97jo jos tobulinimo galimybe. Pirmieji jo tikri filmai, sukurti 1910 metais, buvo juodosios komedijos apie tarakon\xc5\xb3 \xc5\xa1eim\xc5\xb3 gyvenim\xc4\x85. Komedijos buvo tokios revoliucingos, kad caras Starevi\xc4\x8diui suteik\xc4\x97 apdovanojim\xc4\x85. Starevi\xc4\x8d filmo \xe2\x80\x9eKal\xc4\x97d\xc5\xb3 i\xc5\xa1vakar\xc4\x97s\xe2\x80\x9c (The Night Before Christmas), sukurto 1913 m., 41-oji minut\xc4\x97 \xe2\x80\x93 pirmasis pavyzdys, kai toje pa\xc4\x8dioje scenoje panaudota ir stop-motion technika, ir gyvas judesys._NEWLINE__NEWLINE_Po to, kai Spalio revoliucijos metu Starevi\xc4\x8d emigravo, animacija Rusi joje kuriam laikui nustojo vystytis. Tik 1920-\xc5\xb3j\xc5\xb3 viduryje soviet\xc5\xb3 vald\xc5\xbeia nusprend\xc4\x97 finansuoti eksperimentines animacijos studijas. Da\xc5\xbeniausiai jos priklaus\xc4\x97 didesn\xc4\x97ms film\xc5\xb3 studijoms ir prad\xc5\xbeioje buvo naudojamos daugiausiai sovietiniams propagandiniams filmukams kurti. Tokio politinio animacinio klipo pavyzdys \xe2\x80\x93 \xe2\x80\x9eLiepsnojanti Kinija\xe2\x80\x9c (China in Flames), sukurtas 1925 m. Zenono Komisarenko (Zenon Komissarenko), Jurijaus Merkulovo (Yuriy Merkulov) ir Nikolajus Chodatajevas (Nikolay Khodatayev)._NEWLINE__NEWLINE_Ankstyvieji animatoriai eksperimentavo ne tik su \xc4\xafranga, bet ir estetiniu animacijos klip\xc5\xb3 vaizdu. Tokie k\xc5\xabr\xc4\x97jai kaip Ivanas Ivanovas-Vano (Ivan Ivanov-Vano), Michailas Cechanovskis (Mikhail Tsekhanovsky) ir Nikolajus Chodatajevas savo debiutinius animacinius filmus k\xc5\xabr\xc4\x97 labai \xc5\xa1vie\xc5\xbeiais ir \xc4\xafdomiais b\xc5\xabdais, kurie labai skyr\xc4\x97si nuo amerikie\xc4\x8di\xc5\xb3 animatori\xc5\xb3. Ivanas Ivanovas-Vano prisimena Kadr za Kadrom (\xe2\x80\x9eKadras po kadro\xe2\x80\x9c), tam \xc4\xaftak\xc4\x85 dar\xc4\x97 tiek tai, jog Rusijoje tyvrojo k\xc5\xabrybi\xc5\xa1ka avangardin\xc4\x97 atmosfera, tiek tai, jog jie gal\xc4\x97jo eksperimentuoti ma\xc5\xbeose entuziast\xc5\xb3 grupel\xc4\x97se. Svarbiais \xc5\xa1ios eros filmais laikomi Ivano Ivanovo-Vano \xe2\x80\x9e\xc4\x8ciuo\xc5\xbeykloje\xe2\x80\x9c (On the skatink rink), Cechanovskio \xe2\x80\x9ePa\xc5\xa1tas\xe2\x80\x9c (Post) ir Chodatajevo \xe2\x80\x9eVargonai\xe2\x80\x9c (The barrel organ)._NEWLINE__NEWLINE_Kitas \xc5\xa1iuo laikme\xc4\x8diu pasi\xc5\xbeym\xc4\x97j\xc4\x99s asmuo - Aleksandras Ptushko (Aleksandr Ptushko). Jis buvo kvalifikuotas architektas, anktesniais savo gyvenimo metais dirb\xc4\x99s mechanikos in\xc5\xbeinerijos srityje, kurioje buvo \xc5\xbeinomas d\xc4\x97l savo i\xc5\xa1radimo \xe2\x80\x93 skai\xc4\x8diavimo ma\xc5\xa1in\xc4\x97l\xc4\x97s, kuri buvo naudojama Soviet\xc5\xb3 S\xc4\x85jungoje iki pat 1970-\xc5\xb3j\xc5\xb3 met\xc5\xb3 (\xc5\xa1ios ma\xc5\xa1in\xc4\x97l\xc4\x97s pavyzd\xc4\xaf galima pamatyti Fyodoro Khitruko (Fyodor Khitruk) pirmame re\xc5\xbeisuotame filme \xe2\x80\x9eNusikaltimo istorija\xe2\x80\x9c (The Story of a Crime) 1962 m.). Kai jis prisijung\xc4\x97 prie Mosfilm (\xd0\x9c\xd0\xbe\xd1\x81\xd1\x84\xd0\xb8\xd0\xbb\xd1\x8c\xd0\xbc) kino studijos, atrado ten ideali\xc4\x85 terp\xc4\x99 \xc4\xafgyvendinti ne tik savo artistinius, bet ir mechaninius u\xc5\xbemojus, ir u\xc5\xbesitarnavo tarptatutinio masto \xc5\xa1lov\xc4\x99 su pirmu Soviet\xc5\xb3 S\xc4\x85jungos pilnametra\xc5\xbeiu animaciniu filmu \xe2\x80\x9eNaujasis Guliveris\xe2\x80\x9c (The New Gulliver). \xc5\xa0is filmas tarsi sumai\xc5\xa1o l\xc4\x97li\xc5\xb3 animacij\xc4\x85 ir gyv\xc4\x85 vaidinim\xc4\x85. Tai yra identi\xc5\xa1kas D\xc5\xbeonatano Svifto (Jonathan Swift) novel\xc4\x97s atpasakojimas. Vis d\xc4\x97lto, \xc5\xa1is filmas buvo laikytinas animacijos \xc5\xa1edevru d\xc4\x97l toki\xc5\xb3 savybi\xc5\xb3 kaip masin\xc4\x97s scenos su \xc5\xa1imtais statist\xc5\xb3, labai i\xc5\xa1rai\xc5\xa1kingos mimikos, pavaizduotos stambiame plane, novatori\xc5\xa1kas, lankstus filmavimo b\xc5\xabdas bei nuostabi scenografija. Ptushko tapo pirmu naujai \xc4\xafkurtos animacijos kino studijos Soyuzmultfilm (\xd0\xa1\xd0\xbe\xd1\x8e\xd0\xb7\xd0\xbc\xd1\x83\xd0\xbb\xd1\x8c\xd1\x82\xd1\x84\xd0\xb8\xd0\xbb\xd1\x8c\xd0\xbc) re\xc5\xbeisieriumi, bet ilgai ten neu\xc5\xbesibuvo, nes atsid\xc4\x97jo darbui \xe2\x80\x9egyvo veiksmo\xe2\x80\x9c (live-action) kinematografijoje. Vis d\xc4\x97lto, net ir neanimaciniuose filmuose jis naudojo savo pam\xc4\x97gtus stop-motion specialiuosius efektus (pvz., filme Ilya Muromets 1956 m.).\n_START_SECTION_\nSocialistinis realizmas\n_START_PARAGRAPH_\n1934-ais metais Voltas Disn\xc4\x97jus (Walt Disney) atsiunt\xc4\x97 keli\xc5\xb3 trumpametra\xc5\xbei\xc5\xb3 filmuk\xc5\xb3 kino juostas su Mikimauzo (Mickey Mouse) persona\xc5\xbeu \xc4\xaf Maskvos kino festival\xc4\xaf (Moscow Film Festival). Fyodoras Khitrukas, tada dar tik animatorius, prisimin\xc4\x97 savo \xc4\xafsp\xc5\xabd\xc5\xbeius apie t\xc4\x85 ekranizacij\xc4\x85 duodamas interviu Otto Alderio (Otto Alder) filmui \xe2\x80\x9eGenijaus dvasia\xe2\x80\x9c (The Spirit of Genius). Jis buvo visi\xc5\xa1kai priblok\xc5\xa1tas Disn\xc4\x97jus|Disn\xc4\x97jaus film\xc5\xb3]] sklandumo ir entuziasti\xc5\xa1kai vertino naujas animacijos galimybes, kurias si\xc5\xabl\xc4\x97 Disn\xc4\x97jaus naudojamas animacijos k\xc5\xabrimo b\xc5\xabdas._NEWLINE_Auk\xc5\xa1tesnes pareigas u\xc5\xbeimantys Rusijos oficial\xc5\xabs asmenys taip pat pritar\xc4\x97 tokiai nuomonei, ir 1935 m. buvo \xc4\xafkurta Soyuzmultfilm kino studija, kuri\xc4\x85 sudar\xc4\x97 anks\xc4\x8diau buv\xc4\x99 ma\xc5\xbei ir nepriklausomi kino k\xc5\xabrimo vienetai Mosfilm, Sovkino ir Mezhrabpromfilm. \xc5\xa0ios naujai \xc4\xafkurtos studijos tikslas \xe2\x80\x93 kurti Disn\xc4\x97jaus tipo animacij\xc4\x85 naudojant tik cel (celiuloidas, kino juosta) technologij\xc4\x85._NEWLINE__NEWLINE_Jau nuo 1932 m. Soviet\xc5\xb3 ra\xc5\xa1ytoj\xc5\xb3 kongresas skelb\xc4\x97 Socialistinio realizmo b\xc5\xabtinyb\xc4\x99 ir futurizmo bei rus\xc5\xb3 avangardo \xc4\xaftaka animacijai \xc4\x97m\xc4\x97 nykti. Dabar pagrindini\xc5\xb3 kompiuterini\xc5\xb3 operacij\xc5\xb3 s\xc4\x85ra\xc5\xa1as pakeit\xc4\x97 estetini\xc5\xb3 eksperiment\xc5\xb3 viet\xc4\x85 ir apie dvide\xc5\xa1imt met\xc5\xb3 Soyuzmultfilm kino studija dirbo naudodama cel technologij\xc4\x85 bei darbo pasidalijim\xc4\x85. \xc5\xa0i studija tapo pagrindine animacij\xc4\x85 kurian\xc4\x8dia studija Soviet\xc5\xb3 S\xc4\x85jungoje, kurianti vis did\xc4\x97jant\xc4\xaf kiek\xc4\xaf vaik\xc5\xb3 ir mokomosios animacijos, ta\xc4\x8diau ankstesniems metams b\xc5\xabdinga eksperimentin\xc4\x97 dvasia buvo prarasta._NEWLINE__NEWLINE_Vienas labiausiai nerim\xc4\x85 kelian\xc4\x8di\xc5\xb3 transformacijos, kuri\xc4\x85 patyr\xc4\x97 ne tik kino studijos, bet ir menininkai, pavyzd\xc5\xbei\xc5\xb3 yra Mikhailas Tsekhanovskis (Mikhail Tsekhanovsky). Leningrade gim\xc4\x99s menininkas peln\xc4\x97 savo vard\xc4\x85 iliustruodamas knygas. Jo manymu, animacija yra ideali medija perteikti savo stili\xc5\xb3 ir vystyti savo vizijas. Tarptautiniu mastu jis buvo pripa\xc5\xbeintas filmo \xe2\x80\x9ePa\xc5\xa1tas\xe2\x80\x9c (Post) d\xc4\x97ka, sukurto 1929 metais, kuris jam peln\xc4\x97 daugyb\xc4\x99 apdovanojim\xc5\xb3 tarptautiniuose kino festivaliuose. \xc4\xaesivyraujant socialistiniam realizmui, jis tur\xc4\x97jo atsisakyti savo inovatyvaus ir stipriai \xc4\xaftikinan\xc4\x8dio stiliaus, kurio praktikavimas Rusijoje buvo \xc5\xbeinomas kaip \xe2\x80\x9e\xc3\x89clair\xe2\x80\x9d: gyvo veiksmo filmavimas, kur\xc4\xaf sek\xc4\x97 kadras po kadro projekcijos, animatoriams buvusios vieninteliu \xc5\xa1altiniu, geb\xc4\x97jusiu perteikti judes\xc4\xaf (Vakaruose tai \xc5\xbeinoma kaip rotoskopingas). Skirtumai tarp vizualini\xc5\xb3 sprendim\xc5\xb3 yra ai\xc5\xa1kiai pastebimi, kuriuos tuo metu patyr\xc4\x97 ne tik Mikhailas Tsekhanovskis, bet ir visa Soviet\xc5\xb3 animacija._NEWLINE__NEWLINE_Nors dauguma meninink\xc5\xb3 nesiprie\xc5\xa1ino \xc5\xa1iems poky\xc4\x8diams, visgi paliko \xc5\xa1i\xc4\x85 industrij\xc4\x85 ir per\xc4\x97jo \xc4\xaf kitas sritis, tokias kaip tapyba ar knyg\xc5\xb3 iliustravimas. To pavyzdys yra i\xc5\xa1moningasis trio, kur\xc4\xaf sudar\xc4\x97 Jurijus Merkulovas (Yuriy Merkulov), Zenonas Komisarenko (Zenon Kommissarenko) ir Nikolajus Chodataevas (Nikolay Khodataev). 1934 m. suk\xc5\xabr\xc4\x99 savo paskutin\xc4\xaf film\xc4\x85 \xe2\x80\x9eVargonai\xe2\x80\x9c (The barrel organ), jie nustojo dirb\xc4\x99 animacijos srityje._NEWLINE__NEWLINE_Du de\xc5\xa1imtme\xc4\x8dius studija apribojo save saikingumu ir t\xc4\x99s\xc4\x97 nuobod\xc5\xbeias liaudies pasak\xc5\xb3 ir komunistini\xc5\xb3 mit\xc5\xb3 adaptacijas. I\xc5\xa1imtiniai atvejai gal\xc4\x97t\xc5\xb3 b\xc5\xabti aptikti nebent tik karo met\xc5\xb3 propagandos vietose, filmuotose evakuacijos \xc4\xaf Samarkand\xc4\x85 metu (1941-1943 m.), bet j\xc5\xb3 humoras yra neabejotinai nes\xc4\x85moningas. Vis d\xc4\x97lto, tokie re\xc5\xbeisieriai kaip seserys Zinaida ir Valentina Brumberg su filmu Fedya Zaitsev (1948), Ivan Ivanov \xe2\x80\x93 Vano su 1954-\xc5\xb3j\xc5\xb3 filmu Moydodyr (pirmoji versija pasirod\xc4\x97 1927 metais, ta\xc4\x8diau jai tr\xc5\xabksta antrosios versijos sklandumo) ar Levas Atamanovas (Lev Atamanov) su \xe2\x80\x9eSniego Karaliene\xe2\x80\x9c (The snow queen) (1957 metais perpasakota i\xc5\xa1 karto po Hanso Christiano Anderseno pasakos) sugeb\xc4\x97jo sukurti savo \xc5\xbeanro \xc5\xa1edevrus, kuriems buvo \xc4\xafteikti \xc4\xafvair\xc5\xabs apdovanojimai festivaliuose visame pasaulyje, ir ilgam i\xc5\xa1liko animacijos istorijoje.\n_START_SECTION_\nNuo Chru\xc5\xa1\xc4\x8diovo \xe2\x80\x9eAt\xc5\xa1ilimo\xe2\x80\x9c iki \xe2\x80\x9ePerestroikos"\n_START_PARAGRAPH_\nKuomet 1956 metais Nikita Chru\xc5\xa1\xc4\x8diovas (Nikita Khrushchev) paskelb\xc4\x97 gal\xc4\x85 Josifo Stalino (Joseph Stalin) kultui, valstyb\xc4\x97je buvo prad\xc4\x97tas kult\xc5\xabrinis ir politinis atnaujinimas. Nors animatoriams vis dar reik\xc4\x97jo laiko i\xc5\xa1silaisvinimui i\xc5\xa1 ilgai trukusios \xe2\x80\x9e\xc3\x89clair\xe2\x80\x9d tradicijos, nuo 1960-\xc5\xb3j\xc5\xb3 met\xc5\xb3 ir v\xc4\x97liau animaciniai filmai \xc4\xafgijo visi\xc5\xa1kai naujas ypatybes. To prad\xc5\xbeia buvo Fiodoro Chitruko (Fyodor Khitruk) 1962 m. filmas \xe2\x80\x9eNusikaltimo istorija\xe2\x80\x9c (The Story of a Crime). Jis ne tik pakeit\xc4\x97 animacijos stili\xc5\xb3 \xc4\xaf tok\xc4\xaf, kok\xc4\xaf naudojo United Productions of America, bet pirm\xc4\x85 kart\xc4\x85 nuo Avangardo atsiradimo jis sugeb\xc4\x97jo puosel\xc4\x97ti \xc5\xa1iuolaikin\xc4\xaf pasakojim\xc4\x85._NEWLINE_Fiodoro Chitruko revoliucinis po\xc5\xbei\xc5\xabris ir veiksmai \xc4\xafkv\xc4\x97p\xc4\x97 daugyb\xc4\x99 jaun\xc5\xb3 animacijos re\xc5\xbeisieri\xc5\xb3 i\xc5\xa1vystyti savitus stilius ir j\xc5\xb3 pateikimo b\xc5\xabdus. Pavyzd\xc5\xbeiui, bene politi\xc5\xa1kiausias buvo Andr\xc4\x97jus Chranovskis (Andrei Khrzhanovsky), ir jo siurrelistinis filmas \xe2\x80\x9eStiklin\xc4\x97 armonik\xc4\x97l\xc4\x97\xe2\x80\x9c (The Glass Harmonica, 1968 m.). Taip pat verta pamin\xc4\x97ti Anatolij\xc5\xb3 Petrov\xc4\x85 (Anatoly Petrov), kuris yra \xc5\xbeinomas kaip kino \xc5\xbeurnalo \xe2\x80\x9eLinksmoji karusel\xc4\x97\xe2\x80\x9c (Vesyolaya Karusel, 1969 m.) \xc4\xafk\xc5\xabr\xc4\x97jas. \xc5\xa0is \xc5\xbeurnalas taip pat suteik\xc4\x97 galimyb\xc4\x99 pradedantiems re\xc5\xbeisieriams sukurti savo pirmuosius filmus. Tarp j\xc5\xb3 buvo tokie k\xc5\xabr\xc4\x97jai kaip Leonidas Nosyrevas (Leonid Nosyrev), Valerijus Ugarovas (Valery Ugarov), Eduardas Nazarovas (Eduard Nazarov), Ivanas Ufimcevas (Ivan Ufimcev) ir kiti._NEWLINE_1970 m. buvo prad\xc4\x97ta rodyti animacin\xc4\xaf serial\xc4\x85 - \xe2\x80\x9eNa, palauk!\xe2\x80\x9c (Nu, Pogodi!), re\xc5\xbeisierius \xe2\x80\x93 Vla\xc4\x8deslavas Kotiono\xc4\x8dkinas (Vyacheslav Kotyonochkin). Trumpos, karikat\xc5\xabrin\xc4\x97s miniati\xc5\xabros apie vilko bandymus pagauti ki\xc5\xa1k\xc4\xaf, kurios subtiliai pa\xc5\xa1iep\xc4\x97 sovietin\xc4\xaf pasaul\xc4\xaf ir perteik\xc4\x97 komi\xc5\xa1kas situacijas, greitai u\xc5\xbekariavo daugyb\xc4\x97s \xc5\xbei\xc5\xabrov\xc5\xb3 simpatijas ir tapo vienu populiariausi\xc5\xb3 animacijos serial\xc5\xb3._NEWLINE__NEWLINE_Stalinizmo laikotarpiu buvo nustota rodyti l\xc4\x97li\xc5\xb3 animacij\xc4\x85. \xc5\xa0is skyrius v\xc4\x97l buvo \xc4\xafsteigtas tik 1953 m. kino studijoje Soyuzmultfilm. Pirmasis \xc5\xa1io departamento vadovas Borisas Degtjarevas (Boris Degtyarev) kartu su jaunaisiais animatoriais d\xc4\x97jo pastangas atkurti ir priminti apie \xc5\xa1\xc4\xaf \xc5\xbeanr\xc4\x85, kuris buvo pamir\xc5\xa1tas jau nuo Aleksandro Ptu\xc5\xa1ko laik\xc5\xb3. I\xc5\xa1 daugyb\xc4\x97s dailinink\xc5\xb3 i\xc5\xa1siskyr\xc4\x97 Vadimas Kur\xc4\x8devskis (Vadim Kurchevskiy) ir Nikolajus Serebriakovas (Nikolay Serebryakov). \xc5\xa0ie jaunuoliai dirbo kartu prie savo pirm\xc5\xb3j\xc5\xb3 film\xc5\xb3, pavyzd\xc5\xbeiui, \xe2\x80\x9e\xc4\xaesimyl\xc4\x97j\xc4\x99s debesis\xe2\x80\x9c (The Cloud in Love, 1963 m.) . Net ir po to, kai nusprend\xc4\x97 t\xc4\x99sti savo individualias karjeras, j\xc5\xb3 stilius i\xc5\xa1liko, kaip Bendazi yra pasak\xc4\x99s, esteti\xc5\xa1ka realizmo ir baroko kombinacija, tai atsispindi Serebriakovo filme \xe2\x80\x9eNe skryb\xc4\x97l\xc4\x97je yra laim\xc4\x97\xe2\x80\x9c (Not in the Hat is there Happiness, 1968 m.) ir ypatingame Kur\xc4\x8devskio \xc5\xa1edevre, (The Master of Clamecy) (1972 m., pagal Romaino Rolando (Romain Rolland) novel\xc4\x99 Colas Breugnon)._NEWLINE__NEWLINE_V\xc4\x97lesn\xc4\x97s kartos atstovas Stanislavas Sokolovas (Stanislav Sokolov) prad\xc4\x97jo kurti tokius l\xc4\x97li\xc5\xb3 animacijos filmus, jog pastaroji \xc4\xafgijo nauj\xc4\x85, didesn\xc4\x99 reik\xc5\xa1m\xc4\x99. Jo b\xc5\xabdas, pasi\xc5\xbeymintis sud\xc4\x97tingomis animacijos strukt\xc5\xabroms ir \xc4\xafvairiais specialiaisiais efektais, atsispindi \xc5\xa1iuose filmuose: \xe2\x80\x9eDidelis po\xc5\xbeeminis rutulys" (The Big Underground Ball, 1987 m., pagal Andersen\xc4\x85) ir \xe2\x80\x9eJuodai baltas filmas\xe2\x80\x9c (Black and White Film, 1985 m.), kuris laim\xc4\x97jo Zagrebo apdovanojimuose._NEWLINE__NEWLINE_Anatolijus Petrovas, filmo \xe2\x80\x9eLinksmoji karusel\xc4\x97\xe2\x80\x9c (The Happy Merry-Go-Round, 1969 m.) k\xc5\xabr\xc4\x97jas, savo stiliumi buvo artimas realizmui (arti fotorealizmo). Viename i\xc5\xa1 jo mokslin\xc4\x97s fantastikos film\xc5\xb3 \xe2\x80\x9ePoligonas\xe2\x80\x9c (Polygon, 1977 m.) tai yra labiausiai pastebima._NEWLINE__NEWLINE_Jo kolega Genadis Sokolskis (Gennady Sokolsky) savo filmuose band\xc4\x97 naudoti patrauklius veik\xc4\x97jus kartu su minimalistin\xc4\x97s muzikos stiliumi. Film\xc5\xb3 pavyzd\xc5\xbeiai: \xe2\x80\x9eSerebryanoe kopytce" (rus. \xd0\xa1\xd0\xb5\xd1\x80\xd0\xb5\xd0\xb1\xd1\x80\xd1\x8f\xd0\xbd\xd0\xbe\xd0\xb5 \xd0\xba\xd0\xbe\xd0\xbf\xd1\x8b\xd1\x82\xd1\x86\xd0\xb5, 1977 m.), "Myshonok Pik" (rus. \xd0\x9c\xd1\x8b\xd1\x88\xd0\xbe\xd0\xbd\xd0\xbe\xd0\xba \xd0\x9f\xd0\xb8\xd0\xba, 1978), "Pingvinuko Lolo nuotykiai"(rus. \xd0\x9f\xd1\x80\xd0\xb8\xd0\xba\xd0\xbb\xd1\x8e\xd1\x87\xd0\xb5\xd0\xbd\xd0\xb8\xd1\x8f \xd0\xbf\xd0\xb8\xd0\xbd\xd0\xb3\xd0\xb2\xd0\xb8\xd0\xbd\xd1\x91\xd0\xbd\xd0\xba\xd0\xb0 \xd0\x9b\xd0\xbe\xd0\xbb\xd0\xbe, 1986\xe2\x80\x931987, su Kinjiro Yoshida)._NEWLINE_Sverdlovsko kino studija (Sverdlovsk Film Studio) pristat\xc4\x97 nauj\xc4\x85 auk\xc5\xa1tos kokyb\xc4\x97s da\xc5\xbe\xc5\xb3 ant stiklo animacij\xc4\x85 \xe2\x80\x9eSveiki Atvyk\xc4\x99!\xe2\x80\x9c (rus. \xd0\x94\xd0\xbe\xd0\xb1\xd1\x80\xd0\xbe \xd0\xbf\xd0\xbe\xd0\xb6\xd0\xb0\xd0\xbb\xd0\xbe\xd0\xb2\xd0\xb0\xd1\x82\xd1\x8c!, 1986 m.)_NEWLINE_Vienas \xc5\xbeymiausi\xc5\xb3 Rusijos animatori\xc5\xb3 yra Jurijus Nor\xc5\xa1teinas (Yuriy Norshteyn). Jo animaciniai filmai \xe2\x80\x9eE\xc5\xbeiukas R\xc5\xabke\xe2\x80\x9c (Little Hedgehog in the Fog, 1975 m.) ir \xe2\x80\x9ePasak\xc5\xb3 Pasaka\xe2\x80\x9c (Tale of tales, 1979 m.) pasi\xc5\xbeymi ne tik technine kokybe, ta\xc4\x8diau ir sunkiai nukonkuruojamu stebuklingu gro\xc5\xbeiu. \xe2\x80\x9ePasak\xc5\xb3 Pasaka\xe2\x80\x9c 1984 ir 2002 metais buvo pripa\xc5\xbeinta geriausiu vis\xc5\xb3 laik\xc5\xb3 animaciniu filmu Olympic Arts festivalyje Los And\xc5\xbeele. Prasid\xc4\x97jus Perestroikai, Nor\xc5\xa1teinas (Norshteyn) nebetur\xc4\x97jo galimybi\xc5\xb3 baigti savo paskutiniojo filmo \xe2\x80\x9eMilin\xc4\x97\xe2\x80\x9c (The overcoat)._NEWLINE__NEWLINE_Kitiems re\xc5\xbeisieriams pavyko lengviau prisitaikyti prie pasikeitim\xc5\xb3, kuriuos l\xc4\x97m\xc4\x97 Perestroika, jie netgi kalb\xc4\x97jo apie \xc5\xa1iuos laikus savo filmuose. Gario Bardino (Garri Bardin) \xe2\x80\x9eRaudonkepurait\xc4\x97\xe2\x80\x9c (Little Red Ridinghood et le Wolf, 1991 m.) provokavo ne tik tuo, kad \xc5\xa1io animacinio filmo pavadinime buvo \xc4\xaftraukta u\xc5\xbesienio kalba, \xe2\x80\x9eRaudonkepurait\xc4\x97\xe2\x80\x9c taip pat buvo kupina aliuzij\xc5\xb3 \xc4\xaf art\xc4\x97jan\xc4\x8di\xc4\x85 komunizmo pabaig\xc4\x85. Aleksandras Tatarskis (Aleksandr Tatarskiy) 1988 metais netgi \xc4\xafk\xc5\xabr\xc4\x97 savo nuosav\xc4\x85 studij\xc4\x85 Pilot (\xd0\x9f\xd0\xb8\xd0\xbb\xd0\xbe\xd1\x82), kur prodiusavo absurdo filmus, \xc4\xafkv\xc4\x97ptus Zagrebo Mokyklos (Zagreb School). Jurijus Nor\xc5\xa1teinas ir trys kiti \xc5\xbeymiausi Rusijos animatoriai Fiodoras Chitrukas (Fyodor Khitruk), Andr\xc4\x97jus Chr\xc5\xbeanovskis (Andrei Khrzhanovsky) ir Eduardas Nazarovas (Eduard Nazarov) 1993 metais \xc4\xafk\xc5\xabr\xc4\x97 mokykl\xc4\x85 ir studij\xc4\x85, vadinam\xc4\x85 SHAR studija, kuri egzistuoja ir veikia iki \xc5\xa1i\xc5\xb3 dien\xc5\xb3._NEWLINE__NEWLINE_V\xc4\x97lesniais Studijos Ekran (tuo metu vadinosi Multtelefilm) egzistavimo metais, Genadijus Ti\xc5\xa1\xc4\x8denko (Gennady Tishchenko) visuomenei pristat\xc4\x97 anime stiliaus elementus Rusijos animacijoje (\xe2\x80\x9eGeonos Vampyrai\xe2\x80\x9c (Vampires of Geona 1991 m.), AMBA (\xd0\x90\xd0\x9c\xd0\x91\xd0\x90), 1994-1995 m.).\n_START_SECTION_\nRus\xc5\xb3 animacija \xc5\xa1iomis dienomis\n_START_PARAGRAPH_\nPo Soviet\xc5\xb3 S\xc4\x85jungos subyr\xc4\x97jimo Rusijos animatori\xc5\xb3 situacija kardinaliai pakito. Nors valstyb\xc4\x97s pa\xc5\xa1alpos \xc5\xbeenkliai suma\xc5\xbe\xc4\x97jo, ta\xc4\x8diau studij\xc5\xb3, besivar\xc5\xbean\xc4\x8di\xc5\xb3 d\xc4\x97l tos pinig\xc5\xb3 sumos skai\xc4\x8dius labai greitai i\xc5\xa1augo. Dauguma studij\xc5\xb3 1990-2000 metais u\xc5\xbedirbo tik i\xc5\xa1 animacini\xc5\xb3 film\xc5\xb3, skirt\xc5\xb3 reklamai ir i\xc5\xa1 dideli\xc5\xb3 Jungtini\xc5\xb3 Amerikos Valstij\xc5\xb3 ir kit\xc5\xb3 \xc5\xa1ali\xc5\xb3 animacijos studij\xc5\xb3 u\xc5\xbesakym\xc5\xb3. Nepaisant to, \xc4\xafvyko kelios itin s\xc4\x97kmingos tarptautin\xc4\x97s koprodukcijos, pavyzd\xc5\xbeiui, Aleksandro Petrovo (Aleksandr Petrov) (buvusio Sverdlovsko Film\xc5\xb3 Studijos (\xd0\xa1\xd0\xb2\xd0\xb5\xd1\x80\xd0\xb4\xd0\xbb\xd0\xbe\xd0\xb2\xd1\x81\xd0\xba\xd0\xb0\xd1\x8f \xd0\x9a\xd0\xb8\xd0\xbd\xd0\xbe\xd1\x81\xd1\x82\xd1\x83\xd0\xb4\xd0\xb8\xd1\x8f) animatoriaus) Oskar\xc4\x85 laim\xc4\x97j\xc4\x99s animacinis filmas \xe2\x80\x9eSenis ir J\xc5\xabra\xe2\x80\x9c (The old man and the Sea, 1999 m. sukurtas pagal Ernesto Hemigv\xc4\x97jaus novel\xc4\x99) arba Stanislavo Sokolovo (Stanislav Sokolov) \xe2\x80\x9e\xc5\xbdiemos Pasaka\xe2\x80\x9c (The Winter\xe2\x80\x98s Tale, 1999 m. sukurta pagal Viljamo \xc5\xa0ekspyro pjes\xc4\x99), kuri laim\xc4\x97jo Emmy apdovanojimus._NEWLINE_Soyuzmultfilm studijoje, formavusioje vis\xc4\x85 Rusijos animacijos industrijos pagrind\xc4\x85 (vienu metu \xc5\xa1i studija gal\xc4\x97davo pasamdyti apie 700 animatori\xc5\xb3 ir kito personalo), buvo apstu korumpuot\xc5\xb3 administratori\xc5\xb3, kurie privatizuodavo visas studijoje sukurt\xc5\xb3 film\xc5\xb3 teises be jokio \xc4\xafsp\xc4\x97jimo akcininkams ar darbuotojams. Georgijus Borodinas (Georgiy Borodin) apie tuos laikus ra\xc5\xa1o: "Bet koks k\xc5\xabrybinis darbas tuo metu studijoje tapo psichologi\xc5\xa1kai nepakeliamu ir prakti\xc5\xa1kai ne\xc4\xafmanomu. Niekas negal\xc4\x97davo garantuoti, jog i\xc5\xa1au\xc5\xa1us rytui, neras savo kabineto i\xc5\xa1lau\xc5\xbeto, o darbastalio \xc5\xa1vie\xc5\xbeiai nu\xc5\xa1luoto". Okupacijos metais pana\xc5\xa1\xc5\xabs nutikimai buvo kasdienyb\xc4\x97. Animatoriai, dirb\xc4\x99 kitose studijose, atsisak\xc4\x97 tik\xc4\x97ti pasakomis apie darbo s\xc4\x85lygas Soyuzmultfilm._NEWLINE__NEWLINE_Nepaisant sunkme\xc4\x8dio, Natalija Lukinych (Natalya Lukinykh) pa\xc5\xbeymi, jog Rusijos animacija 1990 metais laim\xc4\x97jo dvigubai daugiau tarptautini\xc5\xb3 presti\xc5\xbeini\xc5\xb3 apdovanojim\xc5\xb3 nei rusi\xc5\xa1ki vaidybiniai filmai. Ekonominei situacijai Rusijoje \xc4\x97mus stabiliai ger\xc4\x97ti, palengv\xc4\x97jo ir situacija animacijos rinkoje. Per trejus metus pasirod\xc4\x97 keletas pilnametra\xc5\xbei\xc5\xb3 animacini\xc5\xb3 film\xc5\xb3 - 2003 metais Melnitsa animacijos studijos prodiusuotas, pagal tokio paties pavadinimo Vilhelmo Haufo pasak\xc4\x85 sukurtas, "Nyk\xc5\xa1tukas Nosis" (Little Longnose), bei Soulne\xc4\x8dny Dom studijos 2006 metais i\xc5\xa1leistas, "Princas Vladimiras" (Prince Vladimir), kuris yra paremtas tikrais Rusijos istorijos faktais ir tap\xc4\x99s pa\xc4\x8diu pelningiausiu vis\xc5\xb3 laik\xc5\xb3 rus\xc5\xb3 animacijos filmu._NEWLINE__NEWLINE_Nors Rusijos animacija dar toli gra\xc5\xbeu nepasiek\xc4\x97 tokios didyb\xc4\x97s, koki\xc4\x85 ji tur\xc4\x97jo prie\xc5\xa1 Soviet\xc5\xb3 S\xc4\x85jungos \xc5\xbelugim\xc4\x85, ta\xc4\x8diau reik\xc5\xa1mingi pakeitimai buvo \xc4\xafvykdyti ir tapo ai\xc5\xa1ku, jog atgimusi Rusijos animacijos industrija kardinaliai skirsis nuo tos, kuri karaliavo 1980 metais. Pasak Andr\xc4\x97jaus Dobrunovo (Andrei Dobrunov), studijos Sonnechny Dom vadovo, net keletas Rusijos animacijos studij\xc5\xb3 \xc5\xa1iuo metu dirba b\xc5\xabtent animuot\xc5\xb3 vaidybini\xc5\xb3 film\xc5\xb3 srityje._NEWLINE_Osobennyj, i\xc5\xa1leistas 2006 met\xc5\xb3 liepos 31 dien\xc4\x85, yra pirmas rusi\xc5\xa1kas vaidybinis filmas, kuriame buvo panaudota CG animacija. Dabar \xc4\xafvairios animacijos studijos jau yra i\xc5\xa1leidusios apie a\xc5\xa1tuonet\xc4\x85 toki\xc5\xb3 film\xc5\xb3. Tuo pat metu Soyuzmultifilm studija bendradarbiaudama su Michailu \xc5\xa0vemvakinu (Mikhail Shvemvakin) prodiusavo l\xc4\x97lin\xc4\x97s animacijos film\xc4\x85 Gofmaniada, kuris buvo sukurtas be jokios kompiuteri\xc5\xb3 pagalbos. 2007 metais buvo prad\xc4\x97tas Morevna projektas, kuriuo buvo siekiama sukurti mokslin\xc4\x97s fantastikos pasakojim\xc4\x85 pagal liaudies sakm\xc4\x99 apie Marij\xc4\x85 Morevn\xc4\x85 (Marya Morevna) naudojant anime stilistik\xc4\x85 bei pasitelkus programin\xc4\x99 \xc4\xafranga Synfig. Filmas tur\xc4\x97jo b\xc5\xabti i\xc5\xa1leistas su Creative Commons licencija._NEWLINE__NEWLINE_2009 met\xc5\xb3 prad\xc5\xbeioje Rusijos animacij\xc4\x85 i\xc5\xa1tiko nauja kriz\xc4\x97 - Goskino neribotam laikui atid\xc4\x97jo finansavim\xc4\x85 visiems projektams, o 2010 metams valstyb\xc4\x97 perpus suma\xc5\xbeino l\xc4\x97\xc5\xa1as skiriamas animacijos produkcijai. Animacijos industrijos bendruomen\xc4\x97 protestuodama kreip\xc4\x97si \xc4\xaf prezident\xc4\x85 ir \xc4\xaf publik\xc4\x85. 2010 metais dauguma pagrindini\xc5\xb3 studij\xc5\xb3, tarp j\xc5\xb3 ir Pilot, buvo arba jau u\xc5\xbedarytos, arba ant u\xc5\xbedarymo ribos. Goskino taip ir ne\xc4\xafvykd\xc4\x97 savo susitarim\xc5\xb3 bei \xc4\xafsipareigojim\xc5\xb3 mok\xc4\x97ti u\xc5\xbe filmus, kurie buvo u\xc5\xbesakyti ir kuriuos studijos jau buvo suk\xc5\xabr\xc4\x99, did\xc5\xbeioji dauguma studij\xc5\xb3 buvo priversta remtis vien valstyb\xc4\x97s teikiama parama. Be to, Disney kompanijai buvo pateikti kaltinimai d\xc4\x97l antikonkurencin\xc4\x97s politikos naudojimo norint i\xc5\xa1stumti rusi\xc5\xa1k\xc4\x85 animacij\xc4\x85 ir \xc4\xafsitvirtinti Rusijos televizijos kanaluose.\n_START_SECTION_\nDisney padalinys Rusijoje\n_START_PARAGRAPH_\nThe Walt Disney tur\xc4\x97s savo nauj\xc4\x85 padalin\xc4\xaf Rusijoje, \xc5\xbeinom\xc4\x85 kaip Disney CIS arba The Walt Disney Company CIS, o dalis Disney bus pervadinta i Disneyfilm CIS, kad susitapatint\xc5\xb3 su Rusijos Walt Disney Motion Pictures padaliniu.\n_START_SECTION_\nRus\xc5\xb3 animacija populiariojoje kult\xc5\xabroje\n_START_PARAGRAPH_\nVienoje ,,Simpson\xc5\xb3\xe2\x80\x9d animacinio filmo serijoje, pavadinimu ,,Krusty Gets Kancelled\xe2\x80\x9d vaizduojama politinio komunist\xc5\xb3 bloko parodija \xe2\x80\x93 kat\xc4\x97 ir pel\xc4\x97, vadinamos Darbininku ir Parazitu. ,,Simpson\xc5\xb3\xe2\x80\x9d k\xc5\xabr\xc4\x97jas Metas Groeningas (Matt Groening) prasitar\xc4\x97, kad Darbininko ir Parazito apsirei\xc5\xa1kimas yra jo vienas m\xc4\x97giamiausi\xc5\xb3 moment\xc5\xb3 animacinio serialo istorijoje._NEWLINE__NEWLINE_Airi\xc5\xb3 komedijinis teatras, pavadinimu ,,Sliek\xc5\xb3 Dieta\xe2\x80\x9d (Diet Of Worms) suk\xc5\xabr\xc4\x97 daug trump\xc5\xb3 animacini\xc5\xb3 serij\xc5\xb3 ankstyv\xc5\xb3j\xc5\xb3 Soviet\xc5\xb3 stiliumi, vadinam\xc5\xb3 ,,Kat\xc4\x97s mormono nuotykiai\xe2\x80\x9d (The Adventures Of Puffincat). \xc5\xa0i\xc5\xb3 animacini\xc5\xb3 film\xc5\xb3 pasakotojas \xe2\x80\x93 vyras, kalbantis perd\xc4\x97tai ry\xc5\xa1kiu rusi\xc5\xa1ku akcentu._NEWLINE__NEWLINE_2004- aisiais metais izraelit\xc5\xb3 pora \xe2\x80\x93 D\xc5\xbeonatanas ir Ma\xc5\xa1a Zur (Yonathan and Masha Zur) i\xc5\xa1leido dokumentin\xc4\xaf film\xc4\x85 ,,Rusijos Magija\xe2\x80\x9d (Magia Russica) apie rus\xc5\xb3 animacij\xc4\x85 Sovietme\xc4\x8diu.\n_START_SECTION_\nLietuvi\xc5\xa1ka animacija sovietme\xc4\x8diu\n_START_PARAGRAPH_\nSovietme\xc4\x8diu daugiausia profesionali\xc5\xb3 filmo k\xc5\xabr\xc4\x97j\xc5\xb3 dirbo Maskvoje. Lietuvos animacijos industrija kaip ir visi kiti lietuvi\xc5\xa1ki medij\xc5\xb3 kanalai buvo tiesiogiai priklausomi nuo soviet\xc5\xb3 vald\xc5\xbeios, kuriai buvo visi\xc5\xa1kai nepalanku prisid\xc4\x97ti prie lietuvi\xc5\xa1kos animacijos k\xc5\xabrimo. Tod\xc4\x97l per televizij\xc4\x85 da\xc5\xbeniausiai buvo transliuojama tik rusi\xc5\xa1ka animacija (filmuk\xc5\xb3 serija "Senoji animacija", "Na palauk" ir t. t.) . Ta\xc4\x8diau atsirado vienas kitas entuziastas, k\xc5\xabr\xc4\x99s individualiai \xe2\x80\x93 1964 metais Zenonas Tarakevi\xc4\x8dius nupie\xc5\xa1\xc4\x97 pirm\xc4\x85j\xc4\xaf lietuvi\xc5\xa1k\xc4\x85 pie\xc5\xa1tos animacijos film\xc4\x85 \xe2\x80\x93 8 min. trukm\xc4\x97s \xe2\x80\x9eVilk\xc4\x85 ir siuv\xc4\x97j\xc4\x85\xe2\x80\x9c. 1970 m. Juozas Sakalauskas sub\xc5\xabr\xc4\x97 grupel\xc4\x99 meninink\xc5\xb3 ir prad\xc4\x97jo pie\xc5\xa1ti animacinius filmus prie\xc5\xa1gaisrin\xc4\x97s apsaugos, autoinspekcijos u\xc5\xbesakymu. Taip buvo sukurti animaciniai filmai \xe2\x80\x9eE\xc5\xbeio namas\xe2\x80\x9c (1968), \xe2\x80\x9eTelesforas gatv\xc4\x97je\xe2\x80\x9c (1970)._NEWLINE__NEWLINE_1980-ais i\xc5\xa1 vis\xc5\xb3 Soviet\xc5\xb3 S\xc4\x85jungos respublik\xc5\xb3 tik Lietuvoje nebuvo profesionalios animacijos studijos.1982 m. studijuoti animacini\xc5\xb3 film\xc5\xb3 re\xc5\xbeis\xc5\xabros Maskvoje i\xc5\xa1vyko \xc5\xbeinoma grafik\xc4\x97 Nijol\xc4\x97 Valadkevi\xc4\x8di\xc5\xabt\xc4\x97. 1983 m. Lietuvos kino studijoje ji suk\xc5\xabr\xc4\x97 pirm\xc4\x85j\xc4\xaf lietuvi\xc5\xa1k\xc4\x85 profesional\xc5\xb3 animacin\xc4\xaf film\xc4\x85 \xe2\x80\x9eMedis\xe2\x80\x9c._NEWLINE__NEWLINE_\xe2\x80\x9eLietuvos kino studijoje\xe2\x80\x9c animacini\xc5\xb3 film\xc5\xb3 re\xc5\xbeisieriais prad\xc4\x97jo dirbti Zenonas \xc5\xa0teinys, Ilja Bereznickas, Henrikas Vaigauskas, Ieva Bunokait\xc4\x97, J\xc5\xabrat\xc4\x97 Leikait\xc4\x97, Aurika Selenien\xc4\x97, Algirdas Selenis ir kt. Ilja Bereznickas debiutavo su filmu \xe2\x80\x9ePaskutin\xc4\x97 dovana\xe2\x80\x9c 1985 m. animacini\xc5\xb3 film\xc5\xb3 vaikams ir jaunimui festivalyje Portugalijoje buvo apdovanotas pagrindiniu prizu. Per \xc5\xa1\xc4\xaf laikotarp\xc4\xaf pasirod\xc4\x97 apie 10 \xc5\xa1io autoriaus animacini\xc5\xb3 film\xc5\xb3. 1987 m. Ilja Bereznickas suk\xc5\xabr\xc4\x97 bene pat\xc4\xaf \xc5\xbeinomiausi\xc4\x85 lietuvi\xc5\xa1k\xc4\x85 animacini film\xc4\x85 \xe2\x80\x9eBaubas\xe2\x80\x9c._NEWLINE__NEWLINE_Animacini\xc5\xb3 film\xc5\xb3 studijos Lietuvoje prad\xc4\x97jo kurtis tik atgavus nepriklausomyb\xc4\x99. 1998 m. sukurtas pirmasis pilnametra\xc5\xbeis pie\xc5\xa1tinis animacinis filmas \xe2\x80\x9eOdis\xc4\x97jas\xe2\x80\x9c, kur\xc4\xaf re\xc5\xbeisavo Valentas A\xc5\xa1kinis.'